ddrg/super_eurlex huggingface dataset:
Rådets afgørelse

af 28. januar 2002

om beskikkelse af et finsk medlem af Det Økonomiske og Sociale Udvalg

(2002/116/EF, Euratom)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 258,

under henvisning til traktaten om oprettelse af Det Europæiske Atomenergifællesskab, særlig artikel 166,

under henvisning til Rådets afgørelse af 15. september 1998 om beskikkelse af medlemmerne af Det Økonomiske og Sociale Udvalg for perioden fra den 21. september 1998 til den 20. september 2002(1),

i betragtning af, at en plads som medlem af Det Økonomiske og Sociale Udvalg er blevet ledig efter Tuulikki KANNISTOs fratræden, der blev meddelt Rådet den 25. april 2001;

under henvisning til den kandidatliste, som den finske regering har forelagt, og

efter at have indhentet udtalelse fra Kommissionen for De Europæiske Fællesskaber -

TRUFFET FØLGENDE AFGØRELSE:

Eneste artikel

Peter Johan Magnus BOLDT beskikkes som medlem af Det Økonomiske og Sociale Udvalg som efterfølger for Tuulikki KANNISTO for den resterende del af dennes mandatperiode, dvs. indtil den 20. september 2002.

Udfærdiget i Bruxelles, den 28. januar 2002.

På Rådets vegne

J. Piqué i Camps

Formand

(1) EFT L 257 af 19.9.1998, s. 37.
Kommissionens beslutning

af 30. januar 2002

om ændring af Kommissionens beslutning 93/402/EØF om sundhedsmæssige betingelser og udstedelse af sundhedscertifikat ved indførsel af fersk kød fra bestemte lande i Sydamerika, især Argentina

(meddelt under nummer K(2002) 384)

(EØS-relevant tekst)

(2002/68/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande(1), senest ændret ved forordning (EF) nr. 1452/2001(2), særlig artikel 15 og artikel 16, stk. 1, og

ud fra følgende betragtninger:

(1) Ved Kommissionens beslutning 93/402/EØF af 10. juni 1993 om sundhedsmæssige betingelser og udstedelse af sundhedscertifikat ved indførsel af fersk kød fra bestemte lande i Sydamerika(3), senest ændret ved beslutning 2002/45/EF(4), fastsættes der dyresundhedsmæssige betingelser og bestemmelser om udstedelse af sundhedscertifikat ved indførsel til EF af fersk kød fra Argentina, Brasilien, Chile, Colombia, Paraguay og Uruguay.

(2) Siden vedtagelsen af Kommissionens beslutning 2002/45/EF er der forekommet et udbrud af mund- og klovesyge i regionen Córdoba i Argentina, og veterinærmyndighederne har suspenderet indførslen til EF af udbenet oksekød fra denne provins.

(3) Af klarhedshensyn bør EF-forskrifterne ændres, så provinsen Córdoba udgår af listen over provinser i bilagene til Kommissionens beslutning 93/402/EØF.

(4) Beslutning 93/402/EØF bør derfor ændres i overensstemmelse hermed.

(5) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilag I og II til beslutning 93/402/EØF affattes som angivet i bilagene til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 30. januar 2002.

På Kommissionens vegne

David Byrne

Medlem af Kommissionen

(1) EFT L 302 af 31.12.1972, s. 28.

(2) EFT L 198 af 21.7.2001, s. 11.

(3) EFT L 179 af 22.7.1993, s. 11.

(4) EFT L 20 af 23.1.2002, s. 7.

BILAG

"BILAG I

Beskrivelse af de sydamerikanske områder, der er afgrænset med henblik på sundhedscertifikater

>TABELPOSITION>"

"BILAG II

Dyresundhedsmæssige garantier, der kræves for udstedelse af sundhedscertifikat ((Bogstaverne A, B, C, D, E, F, G og H i skemaet svarer til de standardsundhedsgarantier, som er beskrevet i bilag III, anden del, til denne beslutning, og som i henhold til artikel 2 i denne beslutning skal ledsage de enkelte produkter alt efter oprindelse; en bindestreg (-) angiver, at indførsel ikke er tilladt.HC: Konsum

MP: Til fremstilling af varmebehandlede kødprodukter:

1= hjerter

2= levere

3= tyggemusker

4= tunger.

PF: Til fremstilling af foder til selskabsdyr))

>TABELPOSITION>"
Rådets afgørelse

af 11. marts 2002

om udnævnelse af missionschefen/politichefen for EU's politimission

(2002/212/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 23, stk. 2,

under henvisning til fælles aktion 2002/210/FUSP af 11. marts 2002 om Den Europæiske Unions politimission(1), særlig artikel 4, og

ud fra følgende betragtninger:

(1) Efter artikel 4 i fælles aktion 2002/210/FUSP skal missionschefen/politichefen for EU's politimission udnævnes af Rådet på forslag af generalsekretæren/den højtstående repræsentant.

(2) Generalsekretæren/den højtstående repræsentant har indstillet politiinspektør Sven Christian FREDERIKSEN til udnævnelse -

TRUFFET FØLGENDE AFGØRELSE:

Artikel 1

Sven Christian FREDERIKSEN udnævnes hermed til missionschef/politichef for EU's politimission fra den 1. januar 2003. Indtil den dato fungerer han som missionschef/leder af planlægningsgruppen.

Artikel 2

Denne afgørelse træder i kraft på dagen for vedtagelsen.

Den anvendes indtil den 31. december 2005.

Artikel 3

Denne afgørelse offentliggøres i EF-Tidende.

Udfærdiget i Bruxelles, den 11. marts 2002.

På Rådets vegne

J. Piqué i Camps

Formand

(1) Se side 1 i denne Tidende.
Rådets afgørelse

af 1. marts 2002

om udnævnelse af efterfølgere for fire fratrædende medlemmer af Det Videnskabelige og Tekniske Udvalg

(2002/C 63/01)

RÅDET FOR DEN EUROPÆISKE UNION HAR -

under henvsning til traktaten om oprettelse af Det Europæiske Atomenergifællesskab, særlig artikel 134,

under henvisning til Rådets afgørelse af 13. oktober 1998 om udnævnelse af medlemmer af Det Videnskabelige og Tekniske Udvalg(1),

under henvisning til udtalelse fra Kommissionen, og

ud fra følgende betragtning:

Fire pladser som medlemmer af ovennævnte udvalg er blevet ledige, efter at David Anderson, Louis Patarin, Paul Caseau og Hans Bjerrum Møller er trådt tilbage, hvilket Rådet blev orienteret om ved skrivelse fra Det Forenede Kongeriges regering af 15. maj 2001, ved skrivelse fra den franske regering af 27. juni 2001 og ved skrivelse fra den danske regering af 1. juni 2001 -

TRUFFET FØLGENDE AFGØRELSE:

Artikel 1

Andrew Spurr, Yves Vandenboomgaerde, Bernard Tinturier og Jørgen Kjems udnævnes til medlemmer af Det Videnskabelige og Tekniske Udvalg som efterfølgere for henholdsvis David Anderson, Louis Patarin, Paul Caseau og Hans Bjerrum Møller for den resterende del af deres mandatperiode, dvs. indtil den 31. marts 2003.

Artikel 2

Hver af disse udnævnelser får virkning fra den dato, hvor Rådet modtager meddelelse om, at de pågældende har taget imod udnævnelsen.

Udfærdiget i Bruxelles, den 1. marts 2002.

På Rådets vegne

R. de Miguel

Formand

(1) EFT C 324 af 22.10.1998, s. 1.
Rådets afgørelse

af 17. december 2001

om indgåelse af en tillægsprotokol om handelsordningen for visse fisk og fiskerivarer til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Slovenien på den anden side

(2002/197/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første afsnit, første punktum,

under henvisning til forslag fra Kommissionen, og

ud fra følgende betragtninger:

(1) Det er ønskeligt at supplere Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Slovenien på den anden side(1) med en tillægsprotokol med bestemmelser om præferencevilkårene for indførsel i Fællesskabet af visse fisk og fiskerivarer med oprindelse i Republikken Slovenien og indførsel i Republikken Slovenien af visse fisk og fiskerivarer med oprindelse i Fællesskabet.

(2) Med henblik herpå bør der knyttes en ny protokol om handelsordningen for visse fisk og fiskerivarer til nævnte Europaaftale.

(3) Aftalen i form af en protokol bør godkendes -

TRUFFET FØLGENDE AFGØRELSE:

Artikel 1

Tillægsprotokollen om handelsordningen for visse fisk og fiskerivarer til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Slovenien på den anden side godkendes herved på Det Europæiske Fællesskabs vegne.

Teksten til protokollen er knyttet til denne afgørelse.

Artikel 2

Der åbnes et toldkontingent med løbenummer 09.1751 for de første tolv måneder af protokollens løbetid for 100 tons tilberedte og konserverede sardiner med oprindelse i Slovenien og henhørende under KN-kode 1604 13 11 og 1604 13 19 til en toldsats på 4 %. Dette kontingent administreres af Kommissionen i overensstemmelse med artikel 308a, 308b og 308c i forordning (EF) nr. 2454/93(2).

Artikel 3

Formanden for Rådet bemyndiges til at udpege den person, der er beføjet til at undertegne protokollen med bindende virkning for Fællesskabet.

Udfærdiget i Bruxelles, den 17. december 2001.

På Rådets vegne

A. Neyts-Uyttebroeck

Formand

(1) EFT L 51 af 26.2.1999, s. 212.

(2) EFT L 253 af 11.10.1993, s. 1. Senest ændret ved forordning (EF) nr. 2787/2000 (EFT L 330 af 27.12.2000, s. 1).
Kommissionens beslutning

af 11. marts 2002

om den oversigt over vinproduktionskapaciteten, som Portugal (regionerne Azorerne og Madeira) har fremlagt i henhold til Rådets forordning (EF) nr. 1493/1999

(meddelt under nummer K(2002) 902)

(Kun den portugisiske udgave er autentisk)

(2002/207/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin(1), senest ændret ved forordning (EF) nr. 2585/2001(2), særlig artikel 23, stk. 4, og

ud fra følgende betragtninger:

(1) Ifølge forordning (EF) nr. 1493/1999 skal der fremlægges en oversigt over vinproduktionskapaciteten. Oversigten skal fremlægges, før ulovligt tilplantede arealer kan anerkendes, plantningsrettigheder forøges og omstrukturering og omstilling støttes.

(2) De oplysninger, som oversigten skal indeholde, er fastsat i artikel 19 i Kommissionens forordning (EF) nr. 1227/2000 af 31. maj 2000 om gennemførelsesbestemmelser til Rådets forordning (EF) nr. 1493/1999 for så vidt angår produktionskapaciteten(3).

(3) Portugal meddelte ved breve af 6. august 2001 og af 4. november 2001 de i artikel 16 i forordning (EF) nr. 1493/1999 omhandlede oplysninger. Gennemgangen af disse oplysninger viser, at Portugal har udarbejdet oversigten for regionerne Azorerne og Madeira.

(4) Nærværende beslutning indebærer ikke Kommissionens anerkendelse af, at oplysningerne i oversigten er nøjagtige, eller at den i oversigten omhandlede lovgivning er forenelig med EF-retten. Den foregriber ikke en eventuel senere kommissionsbeslutning om disse punkter.

(5) De i denne beslutning fastsatte foranstaltninger er i overensstemmelse med udtalelse fra Forvaltningskomitéen for Vin -

VEDTAGET FØLGENDE BESLUTNING:

Artikel 1

Kommissionen konstaterer, at Portugal har udarbejdet den i artikel 16 i forordning (EF) nr. 1493/1999 omhandlede oversigt for regionerne Azorerne og Madeira.

Artikel 2

Denne beslutning er rettet til Den Portugisiske Republik.

Udfærdiget i Bruxelles, den 11. marts 2002.

På Kommissionens vegne

Franz Fischler

Medlem af Kommissionen

(1) EFT L 179 af 14.7.1999, s. 1.

(2) EFT L 345 af 29.12.2001, s. 10.

(3) EFT L 143 af 16.6.2000, s. 1.
Rådets afgørelse

af 17. december 2001

om indgåelse af en tillægsprotokol om handelsordningen for visse fisk og fiskerivarer til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Den Slovakiske Republik på den anden side

(2002/196/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første afsnit, første punktum,

under henvisning til forslag fra Kommissionen, og

ud fra følgende betragtninger:

(1) Det er ønskeligt at supplere Europaaftalen om oprettelse af en associering mellem De Europæiske Fællesskaber og deres medlemsstater på den ene side og Den Slovakiske Republik på den anden side(1) med en tillægsprotokol med bestemmelser om præferencevilkårene for indførsel i Fællesskabet af visse fisk og fiskerivarer med oprindelse i Den Slovakiske Republik og indførsel i Den Slovakiske Republik af visse fisk og fiskerivarer med oprindelse i Fællesskabet.

(2) Med henblik herpå bør der knyttes en ny protokol om handelsordningen for visse fisk og fiskerivarer til nævnte Europaaftale.

(3) Protokollen bør godkendes -

TRUFFET FØLGENDE AFGØRELSE:

Artikel 1

Tillægsprotokollen om handelsordningen for visse fisk og fiskerivarer til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Den Slovakiske Republik på den anden side godkendes herved på Det Europæiske Fællesskabs vegne.

Teksten til protokollen er knyttet til denne afgørelse.

Artikel 2

Formanden for Rådet bemyndiges til at udpege den person, der er beføjet til at undertegne protokollen med bindende virkning for Fællesskabet.

Udfærdiget i Bruxelles, den 17. december 2001.

På Rådets vegne

A. Neyts-Uyttebroeck

Formand

(1) EFT L 359 af 31.12.1994, s. 2.
Kommissionens beslutning

af 5. marts 2002

om ændring af beslutning 2001/783/EF for så vidt angår iagttagelsesdistrikter og overvågningsområder i forbindelse med bluetongue i Italien

(meddelt under nummer K(2002) 847)

(EØS-relevant tekst)

(2002/189/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 2000/75/EF af 20. november 2000 om vedtagelse af specifikke bestemmelser vedrørende foranstaltninger til bekæmpelse og udryddelse af bluetongue(1), særlig artikel 8, stk. 3, og

ud fra følgende betragtninger:

(1) Som følge af udviklingen af bluetonguesituationen i fire medlemsstater i 2001 blev Kommissionens beslutning 2001/783/EF af 9. november 2001 om iagttagelsesdistrikter og overvågningsområder i forbindelse med bluetongue og om regler for dyretransporter ind og ud af disse zoner(2), senest ændret ved beslutning 2002/35/EF(3), vedtaget efter direktiv 2000/75/EF.

(2) Det fremgår af resultaterne af de italienske myndigheders epidemiologiske undersøgelse, at ingen virus har været i omløb i provinsen Latina i mere end 100 dage, og provinsen kan derfor anses for fri for denne sygdom.

(3) Provinsen Latina kan derfor slettes fra listen over provinser, der indgår i de iagttagelsesdistrikter og overvågningsområder, der er fastsat i bilag I C til beslutning 2001/783/EF.

(4) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilag I C til beslutning 2001/783/EF slettes provinsen Latina.

Artikel 2

Medlemsstaterne ændrer deres handelsforanstaltninger for at bringe dem i overensstemmelse med denne beslutning.

De underretter straks Kommissionen herom.

Artikel 3

Denne beslutning er rettet til medlemsstaterne.

Udfærdiget i Bruxelles, den 5. marts 2002.

På Kommissionens vegne

David Byrne

Medlem af Kommissionen

(1) EFT L 327 af 22.12.2000, s. 74.

(2) EFT L 293 af 10.11.2001, s. 42.

(3) EFT L 15 af 17.1.2002, s. 31.
Kommissionens beslutning

af 28. februar 2002

om godkendelse af den ændrede plan, Østrig har forelagt for udryddelse af klassisk svinepest hos vildsvin i provinsen Niederösterreich

(meddelt under nummer K(2002) 639)

(Kun den tyske udgave er autentisk)

(EØS-relevant tekst)

(2002/182/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 2001/89/EF af 23. oktober 2001 om fællesskabsforanstaltninger til kontrol med klassisk svinepest(1), særlig artikel 16, stk. 1, femte afsnit, og

ud fra følgende betragtninger:

(1) Der forekom klassisk svinepest i vildsvinepopulationen i et område i provinsen Niederösterreich i Østrig i 2000 og begyndelsen af 2001.

(2) De østrigske myndigheder anvendte foranstaltningerne i den plan for udryddelse af klassisk svinepest hos vildsvin, der dækker de pågældende områder i Niederösterreich, og som Kommissionen godkendte ved beslutning 2001/140/EF(2).

(3) Som følge af den gunstige udvikling i situationen har Østrig forelagt en ændret plan til godkendelse, jf. artikel 16, stk. 1, i direktiv 2001/89/EF.

(4) Kommissionen har gennemgået den forelagte ændrede plan og fundet den i overensstemmelse med direktiv 2001/89/EF.

(5) Af hensyn til klarheden bør beslutning 2001/140/EF ophæves.

(6) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Den ændrede plan, som Østrig har forelagt for udryddelse af klassisk svinepest hos vildsvin i provinsen Niederösterreich, godkendes.

Artikel 2

Østrig sætter de nødvendige love og administrative bestemmelser i kraft for at gennemføre den i artikel 1 nævnte plan fra datoen for vedtagelse af denne beslutning.

Artikel 3

Beslutning 2001/140/EF ophæves.

Artikel 4

Denne beslutning er rettet til Republikken Østrig.

Udfærdiget i Bruxelles, den 28. februar 2002.

På Kommissionens vegne

David Byrne

Medlem af Kommissionen

(1) EFT L 316 af 1.12.2001, s. 5.

(2) EFT L 50 af 21.2.2001, s. 22.
Kommissionens beslutning

af 28. februar 2002

om godkendelse af den plan, Luxembourg har forelagt for udryddelse af klassisk svinepest hos vildtlevende svin i visse områder i Luxembourg

(meddelt under nummer K(2002) 627)

(Kun den franske udgave er autentisk)

(EØS-relevant tekst)

(2002/181/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 2001/89/EF af 23. oktober 2001 om EF-foranstaltninger til bekæmpelse af klassisk svinepest(1), særlig artikel 16, stk. 1, og

ud fra følgende betragtninger:

(1) Der er forekommet klassisk svinepest i populationen af vildtlevende svin i visse områder i den østlige del af Luxembourg.

(2) Luxembourgs myndigheder har forelagt en plan for udryddelse af klassisk svinepest hos vildtlevende svin i de pågældende områder i Luxembourg.

(3) Den forelagte plan er blevet gennemgået af Kommissionen og fundet i overensstemmelse med direktiv 2001/89/EF.

(4) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Den plan, Luxembourg har forelagt for udryddelse af klassisk svinepest hos vildtlevende svin i visse områder i Luxembourg, godkendes.

Artikel 2

Luxembourg sætter de nødvendige love og administrative bestemmelser i kraft for at gennemføre den i artikel 1 nævnte plan fra datoen for vedtagelsen af denne beslutning.

Artikel 3

Denne beslutning er rettet til Storhertugdømmet Luxembourg.

Udfærdiget i Bruxelles, den 28. februar 2002.

På Kommissionens vegne

David Byrne

Medlem af Kommissionen

(1) EFT L 316 af 1.12.2001, s. 5.
Kommissionens beslutning

af 28. februar 2002

om ændring af beslutning 97/222/EF for så vidt angår indførsel af kødprodukter fra Letland og Polen

(meddelt under nummer K(2002) 645)

(EØS-relevant tekst)

(2002/184/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande(1), senest ændret ved forordning (EF) nr. 1452/2001(2), særlig artikel 21a, og

ud fra følgende betragtninger:

(1) I Kommissionens beslutning 97/222/EF(3), senest ændret ved beslutning 2001/794/EF(4), er der opstillet en liste over tredjelande, hvorfra medlemsstaterne tillader indførsel af kødprodukter.

(2) For at forhindre indførsel af patogener, der kan udgøre en fare for EU's dyresundhedsstatus, kræves der forskellige behandlinger af kødprodukter, som indføres efter beslutning 97/222/EF.

(3) De særlige betingelser for denne behandling afhænger af, hvilke dyrearter kødet hidrører fra og af dyresundhedssituationen for disse i det pågældende tredjeland, jf. del II i bilaget til beslutning 97/222/EF og forklaringer til de heri anvendte behandlingskoder i samme bilags del IV.

(4) En inspektion, Kommissionen foretog i Letland i marts 2001, viste, at dyresundhedssituationen og kontrollen hermed i fjerkræsektoren er tilfredsstillende. Letland bør derfor som følge af denne inspektion have tilladelse til at eksportere kødprodukter af tamfjerkræ og af opdrættet fjervildt til EU.

(5) Polen fik ved Kommissionens beslutning 2001/849/EF(5) om ændring af beslutning 98/371/EF(6) tilladelse til at udføre fersk svinekød til EU på visse betingelser, og kravene ved indførsel af svinekødsprodukter bør derfor tilpasses hertil.

(6) Beslutning 97/222/EF bør derfor ændres.

(7) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Del II i bilaget til beslutning 97/222/EF affattes som angivet i bilaget til nærværende beslutning.

Artikel 2

Denne beslutning anvendes på indførsel af kødprodukter, der certificeres fra 1. marts 2002.

Artikel 3

Denne beslutning er rettet til medlemsstaterne.

Udfærdiget i Bruxelles, den 28. februar 2002.

På Kommissionens vegne

David Byrne

Medlem af Kommissionen

(1) EFT L 302 af 31.12.1972, s. 28.

(2) EFT L 198 af 21.7.2001, s. 11.

(3) EFT L 89 af 4.4.1997, s. 39.

(4) EFT L 297 af 15.11.2001, s. 20.

(5) EFT L 315 af 1.12.2001, s. 71.

(6) EFT L 170 af 16.6.1998, s. 16.

BILAG

"DEL II

Tredjelande eller dele af tredjelande, hvorfra kødprodukter tillades indført til EU

>TABELPOSITION>"